smcproject/ml-wiki-sentences huggingface dataset:
ധാരണാ പത്രവും അടിസ്ഥാന കരാറും ഒപ്പിട്ട ജി. കാർത്തികേയനെ പ്രതിപ്പട്ടികയിൽ നിന്ന് ഒഴിവാക്കിയെങ്കിലും അനുബന്ധ കരാർ ഒപ്പിട്ട പിണറായി വിജയനെ ഒമ്പതാം പ്രതിയായി പട്ടിക സമർപ്പിക്കുകയുണ്ടായി.
കേസിൽ 11 പ്രതികളുണ്ടെന്നാണ് സി.ബി.ഐയുടെ കണ്ടെത്തൽ.
ഒന്നാം പ്രതി: കെ. മോഹനചന്ദ്രൻ (വൈദ്യുതി ബോർഡ്‌ മുൻ ചെയർമാൻ) രണ്ടാം പ്രതി: കെ.ജി. രാജശേഖരൻ നായർ (മുൻ ബോർഡ്‌ അംഗം) മൂന്നാം പ്രതി: മാത്യു റോയി (മുൻ ബോർഡ്‌ അംഗം) നാലാം പ്രതി: ആർ. ശിവദാസ്‌ (മുൻ ചെയർമാൻ) അഞ്ചാം പ്രതി‌: കസ്‌തൂരിരംഗ അയ്യർ (മുൻ ചീഫ്‌ എൻജിനീയർ) ആറാം പ്രതി‌: ആർ. ഗോപാലകൃഷ്‌ണൻ നായർ (മുൻ ബോർഡ്‌ അംഗം) ഏഴാം പ്രതി: പി.എ. സിദ്ധാർത്ഥ മേനോൻ (മുൻ ബോർഡ്‌ ചെയർമാൻ) എട്ടാം പ്രതി‌: ക്ലോസ്‌ ടെണ്ടൽ (വൈസ്‌ പ്രസിഡന്റ്‌, എസ്‌.എൻ.സി. ലാവലിൻ കാനഡ) ഒൻപതാം പ്രതി‌: പിണറായി വിജയൻ (മുൻ വൈദ്യുതി മന്ത്രി) പത്താം പ്രതി‌: എ. ഫ്രാൻസിസ്‌ (മുൻ ഊർജവകുപ്പ്‌ ജോയിന്റ്‌ സെക്രട്ടറി) പതിനൊന്നാം പ്രതി‌: എസ്‌.
എൻ.സി. ലാവലിൻ കമ്പനി, കാനഡ.
എന്നാൽ പിന്നീട് നടന്ന അന്വേഷണത്തിൽ പിണറായി വിജയനും ജി. കാർത്തികേയനും ലാവലിൻ കരാറിലൂടെ സാമ്പത്തിക ലാഭം ഉണ്ടാക്കിയിട്ടില്ലായെന്ന് സി.ബി.ഐ. കോടതിയെ അറിയിക്കുകയുണ്ടായി .
സി.ബി.ഐ. പ്രത്യേക കോടതിയുടെ വിധി
2013 നവംബർ 5-ന് പിണറായി വിജയൻ നൽകിയ വിടുതൽ ഹർജിക്ക് മേൽ സി.ബി.ഐ. പ്രത്യേക കോടതി തീർപ്പു കല്പിക്കുകയുണ്ടായി.
ലാവലിൻ കമ്പനിക്ക് പി-എസ്-പി പദ്ധതികളുടെ പുനരുദ്ധാരണ കരാർ നൽകുന്നതിൽ ഗൂഢാലോചനയുണ്ടെന്നും അങ്ങനെ ഖജനാവിന് 86.25 കോടി രൂപ നഷ്ടമായെന്നും പ്രത്യേക കോടതിയിൽ സി.ബി.ഐ. സമർപ്പിച്ച കുറ്റപത്രം റദ്ദാക്കിക്കൊണ്ട് ഉത്തരവിറക്കിയ കോടതി പിണറായി വിജയൻ ഉൾപടെയുള്ളവരെ കുറ്റവിമുക്തരാക്കുകയും ചെയ്തു.
അനുബന്ധ വിവാദങ്ങൾ വരദാചാരിയുടെ തല
പി.എസ്.പി. പദ്ധതികളുടെ പുനരുദ്ധാരണപ്രവർത്തനങ്ങൾക്ക് എസ്.എൻ.സി.-ലാവലിനുമായുള്ള ഇടപാടിനെ എതിർത്ത അന്നത്തെ ധനകാര്യ പ്രിൻസിപ്പൽ സെക്രട്ടറി വരദാചാരിയുടെ തല പരിശോധിക്കണം എന്ന് പിണറായി വിജയൻ ഫയലിൽ എഴുതി എന്നൊരു ആരോപണം 2003-ൽ ഉയർന്നത് വലിയൊരു വിവാദത്തിന് തിരി കൊളുത്തുകയുണ്ടായി .
പക്ഷെ പ്രസ്തുത പരാമർശം നടത്തിയത് പി.എസ്.പി. പദ്ധതികളുടെ പശ്ചാത്തലത്തിൽ അല്ലെന്നും സഹകരണ മന്ത്രിയെന്ന നിലയിൽ ആ വകുപ്പിന്റെ ചുമതലകളുമായി ബന്ധപ്പെട്ട് വന്നതാണ് ഇതെന്നും അന്വേഷണ സംഘത്തിന് ഒമ്പതാം പ്രതിയെന്ന നിലയ്ക്ക് പിണറായി വിജയൻ നൽകിയ വിശദീകരണത്തിൽ വ്യക്തമാക്കുകയുണ്ടായി .
ആ കാലഘട്ടത്തിൽ പ്രസ്തുത പരാമർശത്തെക്കുറിച്ച് പത്രങ്ങളിൽ വന്ന വാർത്തകളും പിണറായി വിജയന്റെ അവകാശവാദത്തെ സാധൂകരിക്കുന്നവയാണ് .
2021 ഓഗസ്റ്റ് 10 വരെ തുടർച്ചയായി 28 തവണ കേസ് പരിഗണനക്കെടുക്കാതെ മാറ്റിവച്ചതിനെ തുടർന്ന് രാജ്യത്തെ നീതിന്യായ വ്യവസ്ഥക്കെതിരെ അതിനിശിതമായ വിമർശനങ്ങളാണ് ഉയരുന്നത്.
ക്രൈം വാരിക ചീഫ് എഡിറ്റർ കെ.നന്ദകുമാർ,
വി.എസ്.അച്യുതാനന്ദൻ്റെ മുൻ അഡീഷണൽ പ്രൈവറ്റ് സെക്രട്ടറിയായിരുന്ന കെ.എം.ഷാജഹാൻ തുടങ്ങിയവർ ഈ കേസ് അനന്തമായി നീണ്ടുപോകുന്നതിനെ കടുത്ത ഭാഷയിൽ വിമർശിച്ചു.
കേസിൻ്റെ നാൾവഴി
1995 മുതൽ 2022 വരെ 1995 ഓഗസ്‌റ്റ് പത്ത് ∙ പള്ളിവാസൽ, ചെങ്കുളം, പന്നിയാർ ജലവൈദ്യുതപദ്ധതികളുടെ നവീകരണത്തിനു കൺസൽട്ടന്റായി വൈദ്യുതി ബോർഡ് കാനഡയിലെ എസ്എൻസി ലാവ്‌ലിനുമായി ധാരണാപത്രം ഒപ്പിട്ടു.
1996 ഫെബ്രുവരി 24 ∙ എസ്‌എൻസി ലാവ്‌ലിനുമായുള്ള ധാരണാരപത്രം കൺസൾട്ടൻസി കരാറാക്കി മാറ്റി.
സാങ്കേതികസഹായത്തിനും പദ്ധതിയുടെ നിർമാണ മേൽനോട്ടത്തിനും ധനസഹായം ലഭ്യമാക്കാനും ലാവ്‌ലിനുമായി ബോർഡ് കരാർ ഒപ്പിട്ടു.
മൂന്നു വർഷത്തിനകം പുനരുദ്ധാരണം പൂർത്തിയാക്കണമെന്നു വ്യവസ്‌ഥ.
കൺസൽട്ടൻസി ഫീസ് 20.31 കോടി രൂപ.
1996 ഒക്‌ടോബർ 15 ∙ വൈദ്യുതിമന്ത്രി പിണറായി വിജയന്റെ നേതൃത്വത്തിൽ ഉന്നതതലസംഘം കാനഡയിൽ ലാവ്‌ലിനുമായി ചർച്ച നടത്തുന്നു.
മലബാർ കാൻസർ സെന്ററിനു കൂടി സഹായം ആവശ്യപ്പെട്ടു.
കൺസൽട്ടൻസി കരാർ, ഉപകരണങ്ങൾ വാങ്ങാനുള്ള സപ്ലൈ കരാറാക്കി.
20.31 കോടിയുടെ കൺസൽട്ടൻസി ഫീസിനു പുറമെ 149.15 കോടിയുടെ ഉപകരണം വാങ്ങാനും ധാരണയോടെ 1997ൽ അന്തിമ കരാർ.
ലാവ്‌ലിനേക്കാൾ വളരെ കുറഞ്ഞ ചെലവിൽ പദ്ധതികൾ നവീകരിക്കാമെന്ന പൊതുമേഖലാ സ്‌ഥാപനമായ ഭെല്ലിന്റെ ശുപാർശ തള്ളി.
1997 ഫെബ്രുവരി പത്ത് ∙ മൂന്നു പദ്ധതികൾക്കായി ഉപകരണങ്ങൾ വിതരണം ചെയ്യുന്നതിനായി ലാവ്‍ലിൻ കമ്പനിയും സംസ്ഥാന വൈദ്യുതി ബോർഡും തമ്മിൽ ധാരണാപത്രം ഒപ്പുവച്ചു.
മലബാർ കാൻസർ സെന്റിനു 98.30 കോടി രൂപ സഹായ വാഗ്ദാനവും ലാവ്‍ലിൻ നടത്തി.
1997 ജനുവരി 25 ∙ 130 കോടിയുടെ വിദേശധനസഹായത്തോടെ ലാവ്‍ലിനുമായുള്ള അന്തിമ കരാറിനു കേരള സംസ്ഥാന വൈദ്യുതി ബോർഡിന്റെ  അംഗീകാരം.
1998 മാർച്ച് മൂന്ന് ∙ മന്ത്രിസഭായോഗം കരാർ അംഗീകരിച്ചു.
മലബാർ കാൻസർ ആശുപത്രിക്ക് 98.30 കോടി രൂപ ലാവ്‌ലിൻ നൽകുമെന്നാണു കരാർ.
എന്നാൽ കാൻസർ സെന്ററിനു ലഭിച്ചത് 8.98 കോടി രൂപ മാത്രം.
2005 ജൂലൈ 13 ∙ നടപടിക്രമങ്ങൾ പാലിക്കാതെയുള്ള ലാവ്‌ലിൻ കരാറിലെ അനാവശ്യ തിടുക്കവും ഒത്തുകളിയും മൂലം 374.5 കോടി രൂപ ചെലവഴിച്ചുള്ള പദ്ധതി നവീകരണത്തിൽ സർക്കാരിനു വൻനഷ്‌ടമുണ്ടായതായി സിഎജി റിപ്പോർട്ടിൽ കുറ്റപ്പെടുത്തൽ.
2006 ജനുവരി 20 ∙ എസ്എൻസി ലാവ്‌ലിൻ ഇടപാടിൽ ക്രമക്കേടു നടന്നെന്നും ഇതെക്കുറിച്ചു വിശദമായ അന്വേഷണം നടത്തണമെന്നും കോട്ടയം വിജിലൻസ് എസ്പി എ.ആർ.പ്രതാപന്റെ റിപ്പോർട്ടിൽ ശുപാർശ ചെയ്‌തു.
പിണറായി വിജയൻ അടക്കം നാലു മുൻ വൈദ്യുതി മന്ത്രിമാരെ വിശദമായി ചോദ്യം ചെയ്‌ത ശേഷമാണ് അന്വേഷണ സംഘം റിപ്പോർട്ടിനു രൂപം നൽകിയത്.
2006 ഫെബ്രുവരി 06 ∙ എസ്എൻസി ലാവ്‌ലിൻ ഇടപാടിനെക്കുറിച്ചുള്ള അക്കൗണ്ടന്റ് ജനറലിന്റെ കണ്ടെത്തൽ അടങ്ങുന്ന സിഎജി റിപ്പോർട്ട് നിയമസഭയിൽ വയ്‌ക്കുന്നതിനു സ്‌പീക്കർക്കു ലഭിച്ചു.
2006 ഫെബ്രുവരി 08 ∙ എസ്എൻസി ലാവ്‌ലിൻ കരാറിനെക്കുറിച്ചു സിബിഐ അന്വേഷണം നടത്തേണ്ട ആവശ്യമില്ലെന്നു വിജിലൻസ് ഹൈക്കോടതിയിൽ ബോധിപ്പിച്ചു.
2006 ഫെബ്രുവരി 13 ∙ എസ്എൻസി ലാവ്‌ലിൻ ഇടപാടുമായി ബന്ധപ്പെട്ട ക്രമക്കേടിൽ ലാവ്‌ലിൻ വൈസ് പ്രസിഡന്റും വൈദ്യുതി ബോർഡ് ഉന്നത ഉദ്യോഗസ്‌ഥരും ഉൾപ്പടെ ഒൻപതു പേരെ പ്രതികളാക്കി കേസ് റജിസ്‌റ്റർ ചെയ്യാൻ വിജിലൻസ് സർക്കാരിനോടു ശുപാർശ ചെയ്‌തു.
2006 ഫെബ്രുവരി 14 ∙ കനേഡിയൻ കമ്പനിയായ എസ്എൻസി ലാവ്‌ലിനുമായി മലബാർ ക്യാൻസർ ആശുപത്രിക്കു   98 കോടി രൂപയുടെ ഗ്രാന്റിനായി  ധാരണാപത്രം ഒപ്പിട്ടശേഷം സർക്കാർ കരാർ ഒപ്പിടാത്തതു ഗുരുതര വീഴ്‌ചയാണെന്നു വിജിലൻസ് കണ്ടെത്തി.
2006 ഫെബ്രുവരി 25 ∙ മലബാർ ക്യാൻസർ ആശുപത്രിയുമായി ബന്ധപ്പെട്ട ഇടപാടിൽ 98 കോടി രൂപ കിട്ടിയിട്ടില്ലെന്നു സിഎജിയുടെ അന്തിമ റിപ്പോർട്ട് കുറ്റപ്പെടുത്തിയിരിക്കേ, ആശുപത്രിക്ക് ഇനി ഒരു പൈസ പോലും കൊടുക്കാൻ ബാക്കിയില്ലെന്നു കനേഡിയൻ ഹൈക്കമ്മിഷൻ വ്യക്തമാക്കി.
2006 ഫെബ്രുവരി 28 ∙ എൽഡിഎഫ് ഭരണകാലത്തെ എസ്എൻസി ലാവ്‌ലിൻ ഇടപാടിൽ കെഎസ്ഇബിയുടെ മൂന്നു മുൻചെയർമാന്മാരും കനേഡിയൻ കമ്പനിയുടെ വൈസ് പ്രസിഡന്റും ഉൾപ്പെടെ എട്ടുപേരെ പ്രതി ചേർത്തു വിജിലൻസ് കോടതിയിൽ പ്രഥമ വിവര റിപ്പോർട്ട്(എഫ്ഐആർ) സമർപ്പിച്ചു.
പ്രതികൾ: എസ്എൻസി ലാവ്‌ലിൻ വൈസ് പ്രസിഡന്റ് ക്ലോസ് ട്രൻഡൽ, മുൻ ഊർജ സെക്രട്ടറി മോഹന ചന്ദ്രൻ, വൈദ്യുതി ബോർഡ് മുൻ ചെയർമാൻമാരായിരുന്ന പി.എ. സിദ്ധാർഥ മേനോൻ, ആർ.ശിവദാസൻ, ബോർഡ് അംഗങ്ങളായിരുന്ന രാജശേഖരൻ നായർ, മാത്യു റോയി, രണ്ടു മുൻ എക്‌സിക്യൂട്ടീവ് എൻജിനീയർമാർ.
2006 മാർച്ച് ഒന്ന് ∙ ലാവ്‌ലിൻ കേസിന്റെ അന്വേഷണം സിബിഐക്കു വിടാൻ മന്ത്രിസഭായോഗം(ഉമ്മൻ ചാണ്ടി) തീരുമാനിച്ചു.
2006 മാർച്ച് രണ്ട് ∙ സർക്കാരുമായി ആലോചിക്കാതെ ലാവ്‍ലിൻ കേസിൽ കോടതിയ്ൽ എഫ്ഐആർ നൽകിയ വിജിലൻസ് ഡയറക്‌ടർ പി.ഉപേന്ദ്രവർമയെ മാറ്റി.
2006 മാർച്ച് 10 ∙ മുൻ വൈദ്യുതി മന്ത്രി പിണറായി വിജയനുമായി ബന്ധപ്പെടുന്ന സുപ്രധാന ഫയൽ അപ്രത്യക്ഷമായതായി വിജിലൻസ് റിപ്പോർട്ടിൽ പരാമർശം.
കേസ് അന്വേഷിച്ച എസ്.പി. നീണ്ട അവധിയിൽ പോകുന്നു.
2006 ജൂലൈ 14 ∙ എസ്എൻസി
ലാവ്‌ലിൻ കേസിൽ  പ്രഥമദൃഷ്‌ട്യാ കഴമ്പുണ്ടെന്നു സിബിഐയുടെ പ്രാഥമിക സാധ്യതാ പഠനത്തിൽ കണ്ടെത്തി.
2006 നവംബർ 16 ∙ എസ്എൻസി ലാവ്‌ലിൻ കേസിന്റെ അന്വേഷണം  ഏറ്റെടുക്കാനാവില്ലെന്നു സിബിഐ ഹൈക്കോടതിയെ അറിയിച്ചു.
വിജിലൻസ് അന്വേഷണം നടക്കുന്നതിനാൽ ഈ ഘട്ടത്തിൽ അന്വേഷണം ഏറ്റെടുക്കാൻ കഴിയില്ലെന്ന് ജൂലൈ 18 ന് കേന്ദ്ര സർക്കാരിനെ അറിയിച്ചിരുന്നതാണെന്നും സിബിഐ.
വ്യക്‌തമാക്കി.
2006 ഡിസംബർ 04 ∙ എസ്‌എൻസി ലാവ്‌ലിൻ കേസിൽ സിബിഐ അന്വേഷണം വേണ്ടെന്നു സംസ്‌ഥാനമന്ത്രിസഭായോഗം(വിഎസ് മന്ത്രിസഭ) തീരുമാനിച്ചു.
2007 ജനുവരി 02 ∙ എസ്‌എൻസി ലാവ്‌ലിൻ  അടക്കം ആർക്കും കരാർ നൽകാൻ താൻ ശുപാർശ ചെയ്‌തിട്ടില്ലെന്നു സിപിഎം നേതാവ് ഇ.
ബാലാനന്ദൻ.
2007 ജനുവരി 03 ∙ എസ്‌എൻസി ലാവ്‌ലിൻ കരാർ ഇടപാടുമായി ബന്ധപ്പെട്ട  എല്ലാ ഫയലുകളും  സർക്കാർ  ഹാജരാക്കണമെന്നും ഹൈക്കോടതി.
2007 ജനുവരി 16 ∙ എസ്‌എൻസി ലാവ്‌ലിൻ കേസ് സിബിഐ ഏറ്റെടുക്കാൻ ഹൈക്കോടതി ഉത്തരവിട്ടു.
2008 ജനുവരി ഒന്ന് ∙ പിണറായി വിജയനെതിരെ ഉന്നയിക്കപ്പെട്ട ഗുരുതര സാമ്പത്തിക ക്രമക്കേടുകളിൽ പലതിലും പ്രഥമദൃഷ്‌ട്യാ കഴമ്പില്ലെന്ന് ആദായ നികുതി വകുപ്പിന്റെ വെളിപ്പെടുത്തൽ.
2008 ജൂലൈ 28 ∙ പിണറായി വിജയനെ കമല ഇന്റർനാഷനൽ എക്‌സ്‌പോർട്ടേഴ്‌സുമായി ബന്ധപ്പെടുത്തി ഉന്നയിക്കപ്പെട്ട ക്രമക്കേടാരോപണത്തിൽ കഴമ്പില്ലെന്ന് ആദായ നികുതി വകുപ്പിന്റെ വെളിപ്പെടുത്തൽ.
2008 സെപ്റ്റംബർ 18 ∙ എസ്‌എൻസി ലാവ്‌ലിൻ കേസിൽ സിബിഐ നടത്തിയ അന്വേഷണത്തിൽ ഹൈക്കോടതി കടുത്ത അതൃപ്‌തി പ്രകടിപ്പിച്ചു.
2008 സെപ്റ്റംബർ 22 ∙ എസ്‌എൻസി ലാവ്‌ലിൻ അഴിമതിയാരോപണത്തിന്റെ കേസന്വേഷണ ഡയറി സിബിഐ ഹൈക്കോടതിക്കു കൈമാറി.
2008 സെപ്റ്റംബർ 23 ∙ എസ്‌എൻസി ലാവ്‌ലിൻ കേസന്വേഷണം നാലു മാസത്തിനകം പൂർത്തിയാക്കി, അന്തിമ റിപ്പോർട്ട് സമർപ്പിക്കാൻ ഹൈക്കോടതി ഉത്തരവിട്ടു.
കേസ് ഡയറി പരിശോധിച്ചതിൽ നിന്ന് അന്വേഷണത്തിൽ തൃപ്‌തികരമായ പുരോഗതിയുണ്ടെന്നു കോടതി  വിലയിരുത്തി.
2008 സെപ്റ്റംബർ 24 ∙ എസ്‌എൻസി ലാവ്‌ലിൻ കേസിൽ സിപിഎം സംസ്‌ഥാന സെക്രട്ടറി പിണറായി വിജയന്റെ പങ്കിനു  കൂടുതൽ തെളിവുകൾ നൽകാൻ ക്രൈം പത്രാധിപർ നന്ദകുമാറിനോടു സിബിഐ ആവശ്യപ്പെട്ടു.1997ൽ വൈദ്യുതി മന്ത്രിയായിരുന്നപ്പോൾ പിണറായി വിജയൻ നടത്തിയ കാനഡ യാത്രയുടെയും ലാവ്‌ലിൻ പ്രതിനിധികളുമായി നേരിട്ടു നടത്തിയ ചർച്ചയുടെയും വിവരങ്ങൾ സിബിഐ ഉദ്യോഗസ്‌ഥർക്കു കൈമാറി.
നന്ദകുമാർ ഉന്നയിച്ച ആരോപണങ്ങൾക്കു തെളിവായി ‘മുഖ്യമന്ത്രി, മാർപാപ്പ, ഭഗവദ്‌ഗീത’ എന്ന പേരിൽ സംസ്‌ഥാന പിആർഡി പ്രസിദ്ധീകരിച്ച പുസ്‌തകത്തിന്റെ കോപ്പിയും  നൽകി.
2009 ജനുവരി 23 ∙ മുൻ വൈദ്യുതി മന്ത്രി പിണറായി വിജയനെ ഉൾപ്പെടുത്തി ല്വ്‍ലിൻ കേസിൽ സിബിഐ കുറ്റപത്രം സമർപ്പിച്ചു.
പിണറായി വിജയനും വൈദ്യുതി ബോർഡിലെ ഉന്നത ഉദ്യോഗസ്‌ഥരും ചേർന്നു കാനഡയിലെ എസ്‌എൻസി ലാവ്‌ലിൻ കമ്പനിയുമായി കുറ്റകരമായ ഗൂഢാലോചനയിൽ ഏർപ്പെട്ടുവെന്നു കണ്ടെത്തിയതായി സിബിഐ റിപ്പോർട്ടിൽ പറയുന്നു.
കമ്പനിക്കു കരാർ നൽകാൻ ഇവർ ഔദ്യോഗിക പദവി ദുരുപയോഗം ചെയ്‌തു.
ചട്ടങ്ങൾ ലംഘിച്ചും  നടപടിക്രമങ്ങൾ അവഗണിച്ചും നൽകിയ കരാർ  മൂലം വൈദ്യുതി ബോർഡിന് 390 കോടി രൂപയുടെ നഷ്‌ടം കണക്കാക്കപ്പെടുന്ന കേസിൽ ജാമ്യം ലഭിക്കാത്ത കുറ്റങ്ങളാണു പ്രതികളുടെ മേൽ ചുമത്തിയിട്ടുള്ളത്.
കരാറിലെ പഴുതുകൾ മൂലം തലശേരിയിലെ മലബാർ കാൻസർ സൊസൈറ്റിക്കു ലാവ്‌ലിൻ കമ്പനി വാഗ്‌ദാനം ചെയ്‌ത സാമ്പത്തികസഹായം നഷ്‌ടമായി.
വൈദ്യുതി വകുപ്പ് മുൻ പ്രിൻസിപ്പൽ സെക്രട്ടറി കെ. മോഹനചന്ദ്രൻ, മുൻ അക്കൗണ്ട്‌സ് മെംബർ കെ.ജി. രാജശേഖരൻ നായർ, മുൻ മെംബർ മാത്യു റോയി, മുൻ ബോർഡ് ചെയർമാൻ ആർ. ശിവദാസൻ, ജനറേഷൻ വിഭാഗം മുൻ ചീഫ് എൻജിനീയർ എം. കസ്‌തൂരിരംഗ അയ്യർ, ഇലക്‌ട്രിക്കൽ മെംബറായിരുന്ന ആർ. ഗോപാലകൃഷ്‌ണൻ, മുൻ ബോർഡ് ചെയർമാൻ പി.എ. സിദ്ധാർഥ മേനോൻ, എസ്‌എൻസി ലാവ്‌ലിൻ സീനിയർ വൈസ് പ്രസിഡന്റ് ക്ലോഡ് ട്രെൻഡൽ, പിണറായി വിജയൻ, ഊർജവകുപ്പ് മുൻ ജോയിന്റ് സെക്രട്ടറി എ. ഫ്രാൻസിസ്, എസ്‌എൻസി ലാവ്‌ലിൻ കമ്പനി എന്നിവരാണ് ലാവ്‍ലിൻ കേസിലെ പ്രതികൾ.
2009 ജനുവരി 23 ∙  എസ്‌എൻസി ലാവ്‌ലിൻ കേസിൽ സിപിഎം സംസ്‌ഥാന സെക്രട്ടറിയും പൊളിറ്റ് ബ്യൂറോ അംഗവുമായ പിണറായി വിജയനെ പ്രോസിക്യൂട്ട് ചെയ്യാൻ ഗവർണർ(ആർ.എസ്.ഗവായി) അനുമതി നൽകി.
2009 ജൂൺ 11 ∙ സിബിഐ കോടതിയിൽ കുറ്റപത്രം സമർപ്പിച്ചു.
പിണറായി വിജയൻ ഏഴാം പ്രതി.
നേരത്തേ ഒൻപതാം പ്രതിയായിരുന്നു വിജയൻ.
അഴിമതിക്കു കാരണമായ ഗൂഢാലോചനയിൽ വിജയന്റെ പങ്ക് അതീവ ഗുരുതരമെന്നു സിബിഐ കണ്ടെത്തി.
ലാവ്‌ലിൻ കമ്പനിയാണു കുറ്റപത്രത്തിൽ ഒൻപതാം പ്രതി.
വൈദ്യുതിവകുപ്പു മുൻ പ്രിൻസിപ്പൽ സെക്രട്ടറി കെ. മോഹനചന്ദ്രൻ, മുൻ അക്കൗണ്ട്‌സ് മെംബർ കെ.ജി. രാജശേഖരൻ നായർ, മുൻ ബോർഡ് ചെയർമാൻ ആർ. ശിവദാസൻ, ജനറേഷൻ വിഭാഗം മുൻ ചീഫ് എൻജിനീയർ
എം. കസ്‌തൂരിരംഗ അയ്യർ, മുൻ ബോർഡ് ചെയർമാൻ പി.എ. സിദ്ധാർഥ മേനോൻ, എസ്‌എൻസി ലാവ്‌ലിൻ സീനിയർ വൈസ് പ്രസിഡന്റ് ക്ലോഡ് ട്രെൻഡൽ, മുൻമന്ത്രി പിണറായി വിജയൻ, ഊർജവകുപ്പ് മുൻ ജോയിന്റ് സെക്രട്ടറി എ. ഫ്രാൻസിസ്, എസ്‌എൻസി ലാവ്‌ലിൻ കമ്പനി എന്നിവരാണു യഥാക്രമം ഒന്നു മുതൽ ഒൻപതു വരെ പ്രതികൾ.
2009 ഓഗസ്റ്റ് 10 ∙ ലാവ്‌ലിൻ കേസിൽ തന്നെ പ്രോസിക്യൂട്ട് ചെയ്യാൻ അനുമതി നൽകിയ ഗവർണർ ആർ.എസ്.ഗവായിയുടെ നടപടിക്കെതിരെ സിപിഎം സംസ്‌ഥാന സെക്രട്ടറി പിണറായി വിജയൻ സുപ്രീം കോടതിയിൽ റിട്ട് ഹർജി നൽകി.
2013 ജൂലൈ 17 ∙ എസ്‌എൻസി ലാവ്‌ലിൻ അഴിമതിക്കേസിലെ കുറ്റപത്രം സിബിഐ കോടതി വിഭജിച്ചു.
ഏഴാം പ്രതി സിപിഎം സംസ്‌ഥാന സെക്രട്ടറി പിണറായി വിജയന്റെ ഹർജിയിൽ ഹൈക്കോടതി ഉത്തരവിനെ തുടർന്നാണിത്.
കേസിൽ പ്രതികളായ ലാവ്‌ലിൻ കമ്പനിയുടെ മുൻ സീനിയർ വൈസ് പ്രസിഡന്റ് ക്ലോസ് ട്രെൻഡലിനെയും ലാവ്‌ലിൻ കമ്പനിയെയും പ്രതിപ്പട്ടികയിൽ നിന്ന് ഒഴിവാക്കിയാണു കുറ്റപത്രം വിഭജിച്ചത്.
2013 നവംബർ അഞ്ച് ∙ ഏറെ വിവാദമുയർത്തിയ എസ്‌എൻസി ലാവ്‌ലിൻ കേസിൽ സിപിഎം സംസ്‌ഥാന സെക്രട്ടറി പിണറായി വിജയനെ സിബിഐ പ്രത്യേക കോടതി പ്രതിപ്പട്ടികയിൽ നിന്ന് ഒഴിവാക്കി.
പിണറായി അടക്കമുള്ളവർ നൽകിയ വിടുതൽ ഹർജി അംഗീകരിച്ച കോടതി, മറ്റ് ആറു പ്രതികളെയും കേസിൽ നിന്ന് ഒഴിവാക്കി.
2013 നവംബർ ആറ് ∙ എസ്‌എൻസി ലാവ്‌ലിൻ കേസിൽ സിപിഎം സെക്രട്ടറി പിണറായി വിജയൻ ഉൾപ്പെടെ ഏഴു പ്രതികളെ കുറ്റവിമുക്‌തരാക്കിയ സിബിഐ കോടതി ഉത്തരവു ചോദ്യം ചെയ്‌തു ക്രൈം എഡിറ്റർ ടി.പി. നന്ദകുമാർ ഹൈക്കോടതിയിൽ ഹർജി നൽകി.
2014 ഫെബ്രുവരി ആറ്∙ ലാവ്‌ലിൻ കേസ് പരിഗണിക്കുന്നതിൽ നിന്നു നാലാം ജഡ്‌ജിയായ ജസ്‌റ്റിസ് എൻ.കെ. ബാലകൃഷ്‌ണനും പിന്മാറിയതിനെ തുടർന്നു ചീഫ് ജസ്‌റ്റിസിന്റെ നിർദേശപ്രകാരം കേസ് ജസ്‌റ്റിസ് കെ. രാമകൃഷ്‌ണന്റെ ബെഞ്ചിലേക്കു മാറ്റി.
2014 ഫെബ്രുവരി 18 ∙ പന്നിയാർ, ചെങ്കുളം, പള്ളിവാസൽ പദ്ധതികളുടെ നവീകരണത്തിനു ലാവ്‌ലിൻ കമ്പനിക്കു കൂടിയ നിരക്കിൽ കരാർ നൽകിയതു വഴി സർക്കാരിനു യഥാർഥത്തിൽ 266.25 കോടി രൂപയുടെ നഷ്‌ടം സംഭവിച്ചതായി സംസ്‌ഥാന സർക്കാർ ഹൈക്കോടതിയിൽ ബോധിപ്പിച്ചു.
2017 മാർച്ച് 27 ∙ ലാവ്‌ലിൻ ഇടപാടിന്റെ പല ഘട്ടങ്ങളിലും ഗൂഢാലോചന നടന്നതിനു തെളിവുണ്ടെന്നു സിബിഐ ഹൈക്കോടതിയിൽ വാദിച്ചു.
കേസിലെ പ്രതികൾക്കു ഗൂഢാലോചനയിൽ പങ്കുമുണ്ട്.
പ്രതികളിൽ ആരൊക്കെ എന്തൊക്കെ പങ്കുവഹിച്ചു എന്നറിയാൻ വിചാരണ അനിവാര്യമാണെന്നു സിബിഐക്കു വേണ്ടി അഡീഷനൽ സോളിസിറ്റർ ജനറൽ ബോധിപ്പിച്ചു.
2017 ഓഗസ്റ്റ് 23 ∙ മുഖ്യമന്ത്രി പിണറായി വിജയനെ കുറ്റവിമുക്തനാക്കിയ കീഴ്ക്കോടതി വിധി ഹൈക്കോടതി ശരിവച്ചു 2021 ഓഗസ്റ്റ് 10 : 28 തവണ മാറ്റിവച്ച ലാവലിൻ കേസ് സുപ്രീം കോടതി പരിഗണിക്കാൻ തീരുമാനിച്ചു.
2022 സെപ്റ്റംബർ 13ന് ലാവലിൻ കേസ് പരിഗണനയ്ക്കെടുക്കാൻ സുപ്രീം കോടതി 2022 ഓഗസ്റ്റ് 25ന് തീരുമാനിച്ചു.
ഇതുവരെ മൊത്തം 38 തവണ മാറ്റിവച്ച ലാവ്‌ലിൻ കേസ് 2024 മെയ് 1ന് അന്തിമവാദം കേൾക്കാൻ സുപ്രീം കോടതി 2024 ഫെബ്രുവരി 6ന് തീരുമാനിച്ചു.
അവലംബം പുറത്തേക്കുള്ള കണ്ണികൾ ലാവ്ലിൻ കമ്പനിയുടെ ഔദ്യോഗിക വെബ് വിലാസം കേരള വിദ്യുച്ഛക്തി ബോർഡിന്റെ വെബ് വിലാസം Archived 2012-05-26 at the Wayback Machine .
ഏറ്റവും കൂടുതൽ വിറ്റഴിക്കപ്പെട്ട റീമിക്സ് ആൽബങ്ങളുടെ പട്ടിക
ഒരു റീമിക്സ് ആൽബം ഒരു സംഗീത കാരന്റെ മുമ്പ്  പ്രസിദ്ധീകരിക്കപ്പെട്ട ഗാനങ്ങളുടെ റീമിക്സുകൾ അല്ലെങ്കിൽ അതിന്റെ പുനരാവിഷ്കാരമാണ് .
Best-selling remix albums worldwide No. Album Artist Record label Released Claimed sales Ref. 1 Blood on the Dance Floor: HIStory in the Mix മൈക്കൽ ജാക്സൺ Epic Records 1997 60,00,000 2 You Can Dance മഡോണ Sire Records 1987 50,00,000 2 Love ദി ബീറ്റിൽസ് Apple Records 2006 50,00,000 3 Reanimation ലിങ്കിൻ പാർക്ക് Warner Bros. Records 2002 19,00,000 (US) 4 J to tha L–O!
The Remixes ജെന്നിഫർ ലോപസ് Epic Records 2002 14,96,000 ( US ) 5 Shut Up and Dance: Mixes Paula Abdul Virgin Records 1990 10,00,000 5 Never Say Never: The Remixes ജസ്റ്റിൻ ബീബർ Island Records 2011 10,00,000 6 Misia Remix 2000 Little Tokyo Misia Arista Records 2000 8,31,000 7 Super Eurobeat Presents Ayu-ro Mix Ayumi Hamasaki Avex Trax 2000 6,50,000 8 Ayu-mi-x II Version Non-Stop Mega Mix Ayumi Hamasaki Avex Trax 2000 5,05,000 9 No More Games/The Remix Album New Kids on the Block Columbia Records 1990 5,00,000 (US) 9 The Remix ലേഡി ഗാഗ Interscope Records 2010 5,00,000 9 The Remixes ഷക്കീര സോണി മ്യൂസിക് 1997 5,00,000 9 Todas as Estações - Remixes Sandy Junior Universal Music Group 2000 5,00,000 9 New Old Songs Limp Bizkit Interscope Records 2001 5,00,000 10 Bahane Remixes Sezen Aksu DMC 2005 4,21,000 ഇതും കൂടെ കാണുക List of best-selling albums of the 21st century ഏറ്റവും കൂടുതൽ വിറ്റഴിക്കപ്പെട്ട ആൽബങ്ങളുടെ പട്ടിക ഏറ്റവും കൂടുതൽ ആൽബങ്ങൾ വിറ്റഴിച്ച സംഗീതജ്ഞർ അവലംബങ്ങൾ
ഒമുഗ്വോ ഇംഗ്ലീഷ് വിലാസം https://ml.wikipedia.org/wiki/Omugwo
കുൻലെ അഫോലയൻ സംവിധാനം ചെയ്യുകയും രചന നിർവഹിക്കുകയും ചെയ്ത 2017-ലെ നൈജീരിയൻ ചിത്രമാണ് ഒമുഗ്വോ .
ഒമുഗ്വോയുടെ ഒരു പുതിയ അമ്മയ്ക്ക്, പ്രത്യേകിച്ച് ആദ്യമായി അമ്മമാരാകുന്നവർക്ക് പ്രസവാനന്തര പരിചരണം നൽകുന്ന ഒരു സമ്പ്രദായം ആയ ഇഗ്‌ബോ പാരമ്പര്യത്തെ അടിസ്ഥാനമാക്കിയുള്ളതാണ് ഈ സിനിമ.
കാസ്റ്റ് കെൻ എറിക്സ് ഒമുവുൻമി ദാദ Patience Ozokwor അയ്യോ ആദേശന്യ അവലംബം
ഒറാക്കിൾ കോർപ്പറേഷൻ ഇംഗ്ലീഷ് വിലാസം https://ml.wikipedia.org/wiki/Oracle_Corporation ലാറി എല്ലിസൺ , ഒറാക്കിളിന്റെ എക്സിക്യൂട്ടീവ് ചെയർമാൻ
ഒറാക്കിൾ കോർപ്പറേഷൻ എന്നത് അമേരിക്കൻ മൾട്ടിനാഷണൽ കമ്പ്യൂട്ടർ ടെക്നോളജി കോർപ്പറേഷനാണ്.
അമേരിക്കൻ ഐക്യനാടുകളിൽ സ്ഥിതിചെയ്യുന്ന ടെക്സാസിലെ ഓസ്റ്റിനാണ് ആസ്ഥാനം.
കമ്പനിയുടെ ആസ്ഥാനം 2020 ഡിസംബർ വരെ കാലിഫോർണിയയിലെ റെഡ്വുഡ് ഷോർസിലായിരുന്നു.
കമ്പ്യൂട്ടർ ഹാർഡ് വെയറിന്റെയും എന്റർപ്രൈസ് സോഫ്റ്റ്വെയറിന്റെയും രൂപകല്പനയും നിർമ്മാണവും വിതരണവുമാണ് ഒറാക്കിൾ കോർപ്പറേഷൻ ചെയ്യുന്നത്.
2020-ൽ, വരുമാനവും വിപണി മൂലധനവും അനുസരിച്ച് ലോകത്തിലെ രണ്ടാമത്തെ വലിയ സോഫ്റ്റ്‌വെയർ കമ്പനിയായിരുന്നു ഒറാക്കിൾ.
കമ്പനി ഡാറ്റാബേസ് സോഫ്‌റ്റ്‌വെയറും സാങ്കേതികവിദ്യയും (പ്രത്യേകിച്ച് സ്വന്തം ബ്രാൻഡുകൾ), ക്ലൗഡ് എഞ്ചിനീയറിംഗ് സിസ്റ്റങ്ങൾ, എന്റർപ്രൈസ് റിസോഴ്‌സ് പ്ലാനിംഗ് (ERP) സോഫ്റ്റ്‌വെയർ, ഹ്യൂമൻ ക്യാപിറ്റൽ മാനേജ്‌മെന്റ് (HCM) സോഫ്റ്റ്‌വെയർ, കസ്റ്റമർ റിലേഷൻഷിപ്പ് മാനേജ്‌മെന്റ് (CRM) സോഫ്റ്റ്‌വെയർ (കസ്റ്റമർ എക്സ്പീരിയൻസ് എന്നും അറിയപ്പെടുന്നു), എന്റർപ്രൈസ് പെർഫോമൻസ് മാനേജ്‌മെന്റ് (EPM) സോഫ്റ്റ്‌വെയർ, സപ്ലൈ ചെയിൻ മാനേജ്‌മെന്റ് (SCM) സോഫ്‌റ്റ്‌വെയർ.
സഹസ്ഥാപകനായ ലാറി എല്ലിസണാണ് കമ്പനിയുടെ തുടക്കം മുതൽ ഒറാക്കിൾ കോർപ്പറേഷന്റെ ചീഫ് എക്സിക്യൂട്ടീവ് ഓഫീസർ.
1977ലാണ് ലാറി എല്ലിസണും ബോബ് മൈനറും എഡ് ഓടിസും ചേർന്ന് സോഫ്റ്റ്‌വെയർ ഡെവലപ്‌മെന്റ് ലബോറട്ടറീസ് ( SDL ) എന്ന പേരിൽ സ്ഥാപിച്ചത്.
റിലേഷണൽ ഡാറ്റാബേസ് മാനേജ്‌മെന്റ് സിസ്റ്റങ്ങളെ (RDBMS) കുറിച്ച് എഡ്ഗർ എഫ്. കോഡ് 1970-ൽ എഴുതിയ "എ റിലേഷണൽ മോഡൽ ഓഫ് ഡാറ്റ ഫോർ ലാർജ് ഷെയർഡ് ഡാറ്റാ ബാങ്കുകൾ" എന്ന പേപ്പറിൽ നിന്ന് എലിസണ് പ്രചോദനം ലഭിച്ചത് .
ഓട്സ്(Oates) നൽകിയ ഐബിഎം റിസർച്ച് ജേണലിലെ ഒരു ലേഖനത്തിൽ നിന്നാണ് ഐബിഎം സിസ്റ്റം ആർ(IBM System R) ഡാറ്റാബേസിനെ കുറിച്ച് അദ്ദേഹം കേട്ടത്.
ഒറാക്കിളിന്റെ ഉൽപ്പന്നം സിസ്റ്റം ആറിന് അനുയോജ്യമാക്കാൻ എല്ലിസൺ ആഗ്രഹിച്ചു, എന്നാൽ ഐബിഎം അവരുടെ ഡിബിഎംഎസിനുള്ള പിശക് കോഡുകൾ രഹസ്യമാക്കി വെച്ചതിനാൽ അത് പരാജയത്തിൽ കലാശിക്കുകയാണുണ്ടായത്.
എസ്ഡിഎൽ(SDL)1979-ൽ അതിന്റെ പേര് റിലേഷണൽ സോഫ്റ്റ്‌വെയർ, ഇങ്ക് (RSI) എന്നാക്കി മാറ്റി.
അതിന്റെ മുൻനിര ഉൽപ്പന്നമായ ഒറാക്കിൾ ഡാറ്റാബേസുമായി കൂടുതൽ അടുത്ത് വിന്യസിക്കാൻ 1983-ൽ വീണ്ടും ഒറാക്കിൾ സിസ്റ്റംസ് കോർപ്പറേഷനായി മാറി.
ഒറാക്കിളിന്റെ ആദ്യ ഉപഭോക്താവ് കൂടിയായ 1977-ലെ സിഐഎ(CIA) പ്രൊജക്റ്റ് കോഡ്‌നാമത്തിൽ നിന്നാണ് ഈ പേര് ലഭിച്ചത്.
ഈ ഘട്ടത്തിൽ ബോബ് മൈനർ കമ്പനിയുടെ സീനിയർ പ്രോഗ്രാമറായി സേവനമനുഷ്ഠിച്ചു.
1986 മാർച്ച് 12-ന് കമ്പനിക്ക് അതിന്റെ പ്രാഥമിക ഓഹരി വിൽപ്പന നടത്തിയിരുന്നു.
1995-ൽ, ഒറാക്കിൾ സിസ്റ്റംസ് കോർപ്പറേഷൻ അതിന്റെ പേര് ഒറാക്കിൾ കോർപ്പറേഷൻ എന്നാക്കി മാറ്റി, ഒറാക്കിൾ എന്ന് ഔദ്യോഗികമായി നാമകരണം ചെയ്യപ്പെട്ടു, എന്നാൽ ചിലപ്പോൾ ഹോൾഡിംഗ് കമ്പനിയുടെ പേരായ ഒറാക്കിൾ കോർപ്പറേഷൻ എന്നും അറിയപ്പെടുന്നു.
ഒറാക്കിൾ കോർപ്പറേഷന്റെ ആദ്യകാല വിജയത്തിന്റെ ഒരു ഭാഗം അതിന്റെ ഉൽപ്പന്നങ്ങൾ നടപ്പിലാക്കാൻ സി പ്രോഗ്രാമിംഗ് ഭാഷ ഉപയോഗിച്ചതാണ്.
സിയെ പിന്തുണയ്ക്കുന്ന വിവിധ ഓപ്പറേറ്റിംഗ് സിസ്റ്റങ്ങളിലേക്കുള്ള പോർട്ടിംഗ് ഇത് എളുപ്പമാക്കി.
ഉല്പന്നങ്ങളും സേവനങ്ങളും ടെക്നോളജി ഉല്പന്നങ്ങൾ ഡാറ്റാബേസുകൾ ഒറാക്കിൾ ഡാറ്റാബേസ് ബെർക്കിലി ഡാറ്റാബേസ് ഒറാക്കിൾ റിലേഷണൽ ഡാറ്റാബേസ് സിസ്റ്റം മൈഎസ്ക്യുഎൽ ഒറാക്കിൾ നൊഎസ്ക്യുഎൽ ഒറാക്കിൾ ഫ്യൂഷൻ മിഡിൽ വെയർ ഒറാക്കിൾ എന്റെർപ്രൈസ് മാനേജർ ഒറാക്കിൾ സെക്യുർ ഡാറ്റാബേസ് സെർച്ച് ഒറാക്കിൾ ബീഹൈവ് ഒറാക്കിൾ കൊളാബറേറ്റീവ് സ്യൂട്ട് സോഫ്റ്റ്‌വേർ വികസന ഉല്പന്നങ്ങൾ
സോഫ്റ്റ്‌വേർ വികസനത്തിനായുള്ള ഒറാക്കിളിന്റെ ഉല്പന്നങ്ങളാണ് ഒറാക്കിൾ ഡിസൈനർ ഒറാക്കിൾ ഡെവലപ്പർ ഒറാക്കിൾ ജെഡെവലപ്പർ നെറ്റ്ബീൻസ് ഒറാക്കിൾ അപ്ലിക്കേഷൻ എക്സ്പ്രസ്സ് (APEX) ഒറാക്കിൾ എസ്ക്യുഎൽ ഡെവലപ്പർ ഒറാക്കിൾ എന്റർപ്രൈസ് പാക്ക് ഫോർ എക്ലിപ്സ് ഹാർഡ്വെയർ ഉല്പന്നങ്ങൾ
സൺ ഹാർഡ്വെയർ ഉല്പന്നങ്ങൾ( സൺ മൈക്രോസിസ്റ്റംസ് ഏറ്റെടുത്തപ്പോൾ സ്വന്തമായത്) ഒറാക്കിൾ സ്പാർക് ടി സീരീസ് സെർവർ എഞ്ചിനീയേർഡ് സിസ്റ്റങ്ങൾ എക്സാഡാറ്റ ഡാറ്റാബേസ് മെഷീൻ എക്സാലോജിക് ഇലാസ്റ്റിക് ക്ലൗഡ് ഒറാക്കിൾ ഡാറ്റാബേസ് അപ്ലയൻസ് ബിഗ് ഡാറ്റ അപ്ലയൻസ് സ്പാർക് സൂപ്പർ ക്ലസ്റ്റർ ടി4-4 അവലംബം ↑ Oracle, FAQ ; www.orafaq.com Archived 2008-01-16 at the Wayback Machine .
1 2 3 4 5 ↑ ↑ ↑ ↑ ↑ ↑ ↑ ↑ ↑ ↑ {{ cite web }} : External link in | website= ( help ) ↑ ↑ ↑ Frequently Asked Questions | Investor Relations .
Retrieved July 14, 2013.
ഭാഷാവിലാസം (വിശേഷാൽ പ്രതി) കവർ
കവനകൗമുദിയുടെ അനുബന്ധം  ആയിട്ടാണ് മലയാളഭാഷയിലെ ആദ്യത്തെ വിശേഷാൽപ്രതി എന്നു വിശേഷിപ്പിയ്ക്കപ്പെടുന്ന ഭാഷാവിലാസം പ്രസിദ്ധീകരിയ്ക്കപ്പെട്ടത്.
കവികുലഗുരു പി.വി. കൃഷ്ണവാര്യരുടെ പത്രാധിപത്യത്തിലാണ് ഈ മാസിക പുറത്തിറങ്ങിയത്.
മാസികയെക്കുറിച്ച്
കൊല്ലവർഷം 1089 മിഥുനമാസത്തിലാണ് (1914) ഇതു പുറത്തിറങ്ങിയത്.
വില ഒരു രൂപയായി നിജപ്പെടുത്തിയിരുന്നു.
ലേഖകർ
എ.ആർ. രാജരാജവർമ്മ , കെ.എം.പണിക്കർ , ഉള്ളൂർ , വള്ളത്തോൾ , കുട്ടികൃഷ്ണമാരാർ , കുറ്റിപ്പുഴ , കുട്ടമത്ത് , കെ.പി.കറുപ്പൻ , കൊട്ടാരത്തിൽ ശങ്കുണ്ണി , പി.ജി. രാമയ്യൻ തുടങ്ങി അക്കാലത്തെ പ്രമുഖ എഴുത്തുകാർ ഈ മാസികയുമായി സഹകരിച്ചിരുന്നു.
അവലംബം പുറം കണ്ണികൾ ഭാഷാവിലാസം (വിശേഷാൽ പ്രതി) - എട്ടാം പുസ്തകം ഭാഷാവിലാസം (വിശേഷാൽ പ്രതി) - മൂന്നാം പുസ്തകം
ഭാഷാവിലാസം ഇംഗ്ലീഷ് വിലാസം https://ml.wikipedia.org/wiki/Bhashavilasam
ശ്രീകണ്ഠേശ്വരം ജി. പത്മനാഭപിള്ള ഉടമസ്ഥനായും,പത്രാധിപരായും പ്രസിദ്ധീകരിയ്ക്കപ്പെട്ട  ഒരു മാസികയാണ് ഭാഷാവിലാസം ശ്രീമൂലം തിരുനാളിന്റെ അൻപത്തിരണ്ടാമത്തെ ജന്മദിനത്തിൽ 1909 സെപ്റ്റംബർ  23 നാണ് മാസിക പ്രസാധനം തുടങ്ങിയത്.
കേരളവർമ്മ വലിയകോയിത്തമ്പുരാനായിരുന്നു ഭാഷാവിലാസത്തിന്റെ രക്ഷാധികാരി.
സി.എൻ.അനന്തരാമയ്യ ശാസ്ത്രി,സി.
എസ്. സുബ്രഹ്മണ്യൻ പോറ്റി, ഇ.
സുബ്രഹ്മണ്യയ്യർ, വള്ളൂർ കെ.ഗോവിന്ദപ്പിള്ള, കെ.ചിദംബര വാദ്ധ്യാർ, എന്നിവരായിരുന്നു പ്രധാനമായി ഇതിനു പിന്നിൽ പ്രവർത്തിച്ചത്.
പ്രധാനമായും ഒരു പഠനസഹായി എന്ന നിലയിലാണ് ഭാഷാവിലാസത്തെ വിലയിരുത്തിയിരുന്നത്.
വിരവൊടുവിജയിച്ചിടട്ടെ ' ഭാഷാവിലാസം', നരവരനുടെ കാരുണ്യത്തിനാലത്തലെന്യെ"
(കേരളവർമ്മയുടെ  മംഗളാശംസ  ഭാഷാവിലാസത്തിന്റെ  ആദ്യലക്കത്തിൽ ചേർത്തത്)
അവലംബം പുറം കണ്ണികൾ ഭാഷാവിലാസം
സഹോദരി (വനിതാ മാസിക) ഇംഗ്ലീഷ് വിലാസം https://ml.wikipedia.org/wiki/Sahodari 1944 ലെ സഹോദരി മാസിക - വാല്യം 3 ലക്കം 5 കവർ
കൊല്ലത്തു നിന്ന് പ്രസിദ്ധീകരിച്ചിരുന്ന മലയാള വനിതാ മാസികയാണ് സഹോദരി .
1925 ജനുവരിയിലായിരുന്നു മാസികയുടെ തുടക്കം.
വീട്ടമ്മമാരെ ലോകവാർത്തകളും പുസ്തകനിരൂപണങ്ങളുംസാഹിത്യകൃതികളുെം മറ്റും അറിയിക്കാൻ ശ്രമിച്ച പ്രധാനപ്പെട്ട ഒരു മാ​സികയാണിത്.
മാസികക്ക് അധികകാലം ആയുസുണ്ടായില്ല എന്ന് ജി. പ്രിയദർശനൻ മാസികാ പഠനങ്ങൾ എന്ന ഗ്രന്ഥത്തിൽ ചൂണ്ടിക്കാട്ടുന്നു.
1 "സ്വാതന്ത്ര്യം തന്നെയമൃതം സ്വാതന്ത്ര്യം തന്നെ ജീവിതം പാരതന്ത്ര്യം മാനികൾക്കു മൃതിയേക്കാൾ ഭയാനകം."
ഇതായിരുന്നു ഈ മഹിളാമാസികയുടെ മുദ്രാവാക്യം.
സാമൂഹ്യ പ്രവർത്തകയായിരുന്ന പി.ആർ. മന്ദാകിനിയായിരുന്നു പ്രസാധിക.
ഭർത്താവ് പി.ആർ. നാരായണനായിരുന്നു സഹോദരി മാസികയുടെ മാനേജർ.
രണ്ടു രൂപയായിരുന്നു വാർഷിക വരി.
കൊല്ലത്തെ ആശ്രാമത്തു നിന്നുമായിരുന്നു പ്രസിദ്ധീകരണം.
അച്ചടി കൊല്ലം വി.വി. പ്രസ്സിലും .
944 ൽ പ്രസിദ്ധീകരിച്ച മൂന്നാം വാല്യത്തിലെ ഏതാനും ലക്കങ്ങൾ ഗ്രന്ഥപ്പുര വെബ്‍സൈറ്റിൽ കാണുന്നുണ്ട്.
അതിന്റെ പ്രസാധകനും പി.ആർ. നാരായണൻ തന്നെ .
അച്ചടി കൊല്ലത്തെ ശ്രീരാമ വിലാസം പ്രസിൽ നിന്നാണ്.
പിന്നീട് കൗമുദിയിൽ പത്ര പ്രവർത്തകനായ കെ. കാർത്തികേയൻ എം.എ ആയിരുന്നു പത്രാധിപർ.
പ്രസാധക ലക്ഷ്യം
സാഹിത്യ വാസനയുള്ളവരെ പ്രോത്സാഹിപ്പിക്കുക, ഗൃഹസ്ഥകളായവരെ ലോക കാര്യങ്ങൾ അറിയിച്ച് വിവേകികളും വിജ്ഞാനികളുമാക്കുക തുടങ്ങിയവയായിരുന്നു സഹോദരിയുടെ പ്രസാധക ലക്ഷ്യം.
വള്ളത്തോൾ , പള്ളത്തു രാമൻ , കെ. അയ്യപ്പൻ , ഉള്ളൂർ , തോട്ടയ്ക്കാട്ടു മാധവിയമ്മ, മുതുകുളം പാർവ്വതിയമ്മ , മേരി ജോൺ , കുമാരനാശാന്റെ ഒരു മംഗളാശംസ എന്ന കവിത സഹോദരിയിലാണ് അടിച്ചു വന്നത്.
പുറം കണ്ണികൾ സഹോദരി മാസിക – വാല്യം 3 ലക്കം 5 സഹോദരി മാസിക – വാല്യം 3 ലക്കം 12 - (1945) സഹോദരി മാസിക – വാല്യം 3 ലക്കം 6, 7, 9, 11 - (1945) അവലംബം ↑ https://www.keralawomen.gov.in/index.php/ml/vanaitaamaasaikakalautae-tautakakam ↑
ഖ്വാജ മുഈനുദ്ദീൻ ചിശ്തി ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
ഇംഗ്ലീഷ് വിലാസം https://ml.wikipedia.org/wiki/Moinuddin_Chishti
ഉത്തരേന്ത്യയിൽ ഇസ്ലാമിക പ്രബോധനത്തിനു തുടക്കം കുറിച്ച ഇസ്ലാമിക സൂഫി പ്രബോധകനാണ് ഖാജാ മുഈനുദ്ദീൻ ചിശ്തി.
ഇന്ത്യൻ ഉപഭൂഖണ്ഡത്തിലെ ചിശ്തി രീതിയിലുള്ള സൂഫികളിൽ ഏറ്റവും അഗ്രഗണ്യനായി കരുതപ്പെടുന്നയാളാണ് സുൽത്താൻ-ഉൽ-ഹിന്ദ് ഖ്വാജ മുഈനുദ്ദീൻ ചിശ്തി ( ഉർദ്ദു / പേർഷ്യൻ : معین الدین چشتی ‬ ) ( പേർഷ്യൻ : چشتی ‬ - Čištī ) ( അറബി : ششتى ‬ -( Romanized : Kwaja Moinuddeen Chishthi ‬ ).
1141ൽ ജനിച്ച ഇദ്ദേഹം 1230ൽ അന്തരിച്ചു.
ഇദ്ദേഹത്തിന്റെ ദർഗ അജ്മീറിലാണ് .
ചിശ്തി എന്നതു ദേശപ്പേരാണ്.
ഖാജാ മുഈനുദ്ദീൻ ചിശ്ത്തി ചിശ്ത്തിയ്യ ത്വരീഖത്തിൻറെ ശൈഖാണ്.
ചിശ്ത്തി എന്നത് ചിശ്ത്ത് എന്ന നാട്ടിലേക്ക് ചേർത്ത് പറയുന്നതാണ്.
അവിടെയാണ് ചിശ്ത്തിയ്യ ത്വരീഖത്തിൻറെ ആചാര്യന്മാർ ജീവിച്ചിരുന്നത്.
ഖാജ ജനിച്ചത് പുരാതന സിജിസ്താനിലാണ്.
അതിലേക്ക് ചേർത്ത് സിജ്സി എന്നറിയപ്പെടുന്നു.
ഇതു പക്ഷേ, പിൽക്കാലത്ത് സൻജരി എന്ന് തെറ്റി വായിക്കപ്പെടുകയും അത് വ്യാപകമായി പ്രചരിക്കുകയും ചെയ്തു.
ഹിജ്‌റ 537 റജബ് 14ന് ഗിയാസുദ്ദീൻ അഹ്മദിന്റെയും സയ്യിദത് നൂർ മാഹിം എന്നവരുടെയും പുത്രനായി സൻജർ ദേശത്താണ് (സിജിസ്താൻ)ഖ്വാജാ ജനിച്ചത്.
പതിനൊന്ന് വയസ്സ് മാത്രം പ്രായമുള്ള സമയത്ത് മാതാപിതാക്കൾ കുട്ടിയുമൊത്ത് ഇറാഖിലേക്ക് പോയി.
അതേവർഷം തന്നെ മാതാപിതാക്കൾ വിട ചൊല്ലി.
അനന്തരാവകാശമായി ലഭിച്ച കൃഷിത്തോട്ടം ദൈവ മാർഗത്തിൽ ദാനം ചെയ്തു ഖ്വാജാ വിജ്ഞാനം തേടി ബുഖാറയിലേക്ക് തിരിച്ചു.
ബുഖാറ അക്കാലഘട്ടത്തിൽ ഇസ്‌ലാമിക അധ്യാപനത്തിന് കേൾവി കേട്ട സ്ഥലമായിരിന്നു.
മൗലാനാ ഹുസാമുദ്ദീൻ ബുഖാരിയിൽ നിന്ന് ഖുർആനും മറ്റനുബന്ധ കാര്യങ്ങളും സ്വായത്തമാക്കി.
സതീർഥ്യരിൽ സമുന്നതരായി.
പിന്നീട് ഉസ്മാനുൽ ഹാറൂനിയുടെ മഹത്വം കേട്ടറിഞ്ഞ് അദ്ദേഹത്തെ ബൈഅത്ത് ചെയ്തു ശിഷ്യത്വം നേടി.
രിയാളയിലും മുറാഖബയിലും മുജാഹദയിലുമായി ഇരുപത് വർഷക്കാലം അദ്ദേഹത്തിന്റെ അടുത്ത് കഴിഞ്ഞുകൂടി
തന്റെ പിതാവിന്റെ അതേ വ്യാപാരം തുടരാൻ പദ്ധതിയിട്ടിരുന്നെങ്കിലും, തന്റെ തീവ്ര ദൈവ ഭക്തി അദ്ദേഹത്തെ ആരാധനകളിൽ പ്രേരണയുണർത്തി.
താമസിയാതെ നിരാലംബമായ തീർത്ഥ യാത്രയിലേക്ക്പ്രവേശിച്ചു.
അദ്ദേഹം ബുഖാറയിലെയും സമർകന്ദിലെയും സൂഫി ആശ്രമങ്ങളിൽ ചേരുകയും  ഇസ്‌ലാമിക ലോകത്ത് പരക്കെ ആദരിക്കപ്പെടുന്ന രണ്ട് വ്യക്തികളായ മുഹമ്മദ് അൽ-ബുഖാരി (AD. 870), അബു മൻസൂർ അൽ-മതുരിദി ( AD 944) എന്നിവരുടെ ആശ്രമങ്ങൾ സന്ദർശിക്കുകയും ചെയ്തു.
ഇറാഖിലേക്കുള്ള യാത്രയ്ക്കിടെ , നിഷാപൂർ ജില്ലയിൽ , അദ്ദേഹത്തിന് വിദ്യാരംഭം നൽകിയ പ്രശസ്ത സുന്നി മുസ്ലീം സന്യാസി ഖാജാ ഉസ്മാനെ കണ്ടുമുട്ടി.
ഇരുപത് വർഷത്തിലേറെ അദ്ദേഹത്തിന്റെ ആത്മീയ ശിഷ്യനായി , പ്രദേശങ്ങളിൽ നിന്ന് പ്രദേശങ്ങളിലേക്കുള്ള യാത്രകളിൽ, മൊഈനുദ്ദീൻ ചിശ്തി ആ കാലഘട്ടത്തിൽ സ്വന്തം ആത്മീയ യാത്രകൾ തുടർന്നു.
അബ്ദുൾ-ഖാദിർ ഗിലാനി (AD 1166), നജ്മുദ്ദീൻ കുബ്ര എന്നിവരുൾപ്പെടെ , അക്കാലത്തെ ഏറ്റവും ശ്രദ്ധേയരായ സുന്നി മുസ്ലീം സന്യാസി പലരെയും മൊഈനുദ്ദീൻ ചിശ്തി നേരിട്ടത് അദ്ദേഹത്തിന്റെ സ്വതന്ത്രമായ ആത്മീയ യാത്രകലിലാണ്.